Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: A hitelintézetek és a pénzügyi vállalkozások éves beszámoló készítési és könyvvezetési kötelezettségének sajátosságairól szóló 250/2000. (XII. 24.) Korm. rendelet (a továbbiakban: Rendelet) 2. §-a a következõ 28. ponttal egészül
Paragraph Index: 240

(12) A valós értéken történõ értékelés alá vont pénzügyi eszközök bekerülési értéken történõ értékelés alá tartozó kategóriába való átsorolásakor — illetve az értékelési rendszerek közötti áttéréskor — meg kell szüntetni az értékelési különbözetet, értékesíthetõ pénzügyi eszközök esetében a valós értékelés értékelési tartalékával szemben, kereskedési célú pénzügyi eszközök esetében a befektetési szolgáltatás bevételével vagy ráfordításával, illetve az egyéb pénzügyi szolgáltatás bevételeivel vagy ráfordításaival szemben. A tárgyidõszakban elszámolt értékelési különbözet megszüntetése a különbözet jellegétõl függõen bevételt vagy ráfordítást csökkentõ tételként, a tárgyévet megelõzõ évben elszámolt értékelési különbözet megszüntetését bevételként vagy ráfordításként kell elszámolni. Az értékelési különbözet megszüntetése után, ha az értékelés alapján indokolt, értékvesztést kell elszámolni az általános szabályok szerint.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes